Banca Centrală Europeană reduce oficial dobânzile după cinci ani. La ce valori a ajuns costul împrumuturilor în UE
Consiliul guvernatorilor Băncii Centrale Europene (BCE) a decis joi, 6 iunie, să reducă cele trei rate ale dobânzilor de politică monetară cu 25 de puncte de bază. Conform comunicatului oficial emis de BCE, pe baza unei evaluări actualizate a perspectivei inflației, a dinamicii inflației de bază și a forței de transmitere a politicii monetare, este acum oportun să se modereze gradul de restricție a politicii monetare după nouă luni de menținere a ratelor constante.